Na osnovu člana 4 stav 1 Zakona o administrativnim taksama ("Službeni list CG", broj 18/19), člana 7 stav 1 tačka 3 Zakona o finansiranju lokalne samouprave ("Službeni list CG", broj 03/19), člana 38 stav 1 tačka 2 i 8 Zakona o lokalnoj samoupravi ("Službeni list CG", broj 2/18 i 34/19) i člana 33 stav 1 tačka 2 i 8 Statuta Opštine Plav ("Službeni list CG - opštinski propisi", broj 44/18), uz prethodnu saglasnost Vlade Crne Gore broj \_\_-\_\_\_\_ od \_\_.\_\_.2019, Skupština opštine Plav, na sjednici održanoj dana \_\_\_\_. \_\_\_\_\_\_\_. 2019. godine, donijela je

**ODLUKA**

**o lokalnim administrativnim taksama**

("Službeni list Crne Gore - opštinski propisi", br. \_\_\_/19 od \_\_.\_\_.2019)

**Predmet**

Član 1

Ovom odlukom uređuje se plaćanje lokalnih administrativnih taksi za spise i radnje (u daljem tekstu: administrativne takse) pred organima lokalne uprave opštine Plav (u daljem tekstu: Opština).

**Upotreba rodno osjetljivog jezika**

Član 2

Izrazi koji se u ovoj odluci koriste za fizička lica u muškom rodu podrazumijevaju iste izraze u ženskom rodu.

**Tarifa za lokalne adminstrativne takse**

Član 3

Administrativne takse utvrđuju se Tarifom za lokalne administrativne takse koja čini sastavni dio ove odluke (u daljem tekstu: Taksena tarifa) i iste su prihod budžeta Opštine.

**Pripadnost prihoda od takse**

Član 4

Uplata administrativne takse vrši se na uplatni račun budžeta Opštine Plav, u skladu sa propisom kojim se uređuje način uplate javnih prihoda.

**Shodna primjena**

Član 5

U pogledu taksenog obveznika, nastanka taksene obaveze, osnovica za utvrđivanje takse, utvrđivanje vrijednosti predmeta naplate takse, plaćanja taksene obaveze, povraćaja takse, zastarijevanja, prinudne naplate, kamate, oslobađanja od plaćanja, usklađivanja visine takse i za sve ostalo što nije propisano ovom odlukom, shodno se primjenjuje Zakon o administrativnim taksama (u daljem tekstu: Zakon) i zakon kojim se uređuje poreski postupak.

Član 6

Za takse koje nijesu utvrđene Taksenom tarifom primjenjivaće se Zakon.

**Prelazne odredbe**

Član 7

Za spise i radnje kod organa lokalne uprave za koje je taksena obaveza nastala do dana stupanja na snagu ove odluke naplaćuje se lokalna administrativna taksa koja je bila propisana u trenutku nastanka taksene obaveze.

**Član 8**

Tarife iz Tarifnog broja 39 i 40 primjenjivaće se do stupanja na snagu Programa postavljanja privremenih objekata Opštine.

**Prestanak važenja**

Član 9

Stupanjem na snagu ove odluke prestaje da važi Odluka o lokalnim administrativnim taksama ("Službeni list RCG - opštinski propisi", br. 010/04 od 13.04.2004, 021/07 od 26.06.2007)

**Stupanje na snagu**

Član 10

Ova odluka stupa na snagu osmog dana od dana objavljivanja u "Službenom listu Crne Gore - opštinski propisi".

Broj: \_\_\_\_/\_\_\_\_\_

Plav \_\_.\_\_. 2019. godine

SKUPŠTINA OPŠTINE PLAV

PREDSJEDNIK SKUPŠTINE

Šefket Jevrić, s.r.

**TARIFA LOKALNIH ADMINISTRATIVNIH TAKSI**

Svi novčani iznosi su iskazani u eurima (€).

**I PODNESCI**

Tarifni broj 1

Za zahtjev, molbu, prijedlog, prijavu i drugi podnesak ako ovom odlukom nije drugačije propisano 2,00.

NAPOMENA:

- Taksa po ovom tarifnom broju ne plaća se za naknadne podneske kojima stranka zahtijeva brže postupanje po ranije podnijetom zahtjevu.

- Taksa po ovom tarifnom broju ne plaća se za zahtjeve za ostvarivanje prava na premije i regrese (podsticanje poljoprivredne proizvodnje).

Tarifni broj 2

Za žalbe protiv akata koje donose organi lokalne uprave 3,00.

NAPOMENA:

- Taksa po ovom tarifnom broju plaća se za žalbe protiv rješenja donesenih po službenoj dužnosti i po zahtjevu stranke, ako ovom odlukom nije drukčije propisano.

**II OPOMENA**

Tarifni broj 3

Za opomenu kojom se obveznik poziva da plati taksu 2,00.

**III RJEŠENJA**

Tarifni broj 4

Za sva rješenja organa lokalne uprave za koja nije propisana posebna taksa 3,00.

NAPOMENA:

- Ako se donosi jedno rješenje po zahtjevu više lica, taksa po ovom tarifnom broju se plaća onoliko puta koliko ima lica kojima se rješenje uručuje.

Tarifni broj 5

Za žalbu protiv rješenja lokalnog poreskog organa donijetog u poreskom postupku u prvom stepenu 5,00.

Za poreske akte koje lokalni poreski organ donosi u poreskom postupku po zahtjevu stranke 5,00.

Tarifni broj 6

Na uložene vanredne pravne ljekove 10,00.

**IV UVJERENJA**

Tarifni broj 7

Za uvjerenja koja izdaju organi lokalne uprave, ako ovom odlukom nije drukčije propisano 3,00.

**V OVJERE, PREPISI I PREVODI**

Tarifni broj 8

Za ovjeru potpisa, prepisa ili autentičnosti rukopisa (od svakog polutabaka orginala) 2,00.

Za ovjeru prevoda plaća se 30% od takse iz stava 1 ovog tarifnog broja.

NAPOMENA:

- Polutabakom, u smislu ove odluke, smatra se list hartije od dvije strane normalnog kancelarijskog formata ili manjeg.

- Ako je rukopis, odnosno prepis čija se ovjera vrši pisan na stranom jeziku, plaća se dvostruka taksa iz ovog tarifnog broja.

Tarifni broj 9

Za ovjeru ugovora 3,00.

Tarifni broj 10

Za ovjeru punomoćja, saglasnosti, ličnih izjava (izjava o sastavu porodičnog domaćinstva, potvrda o životu i sl.) 3,00.

Tarifni broj 11

Za ovjeru cjenovnika 3,00.

**VI TAKSE IZ OBLASTI OPŠTE UPRAVE**

Tarifni broj 12

Za izvod iz matične knjige vjenčanih 2,00;

Za izvod iz matične knjige vjenčanih namijenjenih inostranstvu (internacionalni izvod) 10,00;

Za naknadni upis braka u matični knjigu vjenčanih 7,00;

Za spise i radnje u postupku sklapanja braka:

- u službenim prostorijama:

a) radnim danima 30,00

b) neradnim danima 50,00

- van službenih prostorija 100,00.

**VII TAKSE IZ OBLASTI PLANIRANJA PROSTORA I IZGRADNJE OBJEKATA I ZAŠTITE ŽIVOTNE SREDINE**

Tarifni broj 13

Za rješenje kojim se odobrava pretvaranje zajedničkih ili posebnih djelova stambene zgrade u poslovni prostor, odnosno stan 50,00.

Tarifni broj 14

Za rješenje kojim se odobrava rušenje objekta 10,00.

Tarifni broj 15

Za rješenje kojim se odobrava izgradnja pomoćnog objekta (garaže, ostave, ograde i sl.) 20,00.

Tarifni broj 16

Za izdavanje rješenja u postupku procjene uticaja na životnu sredinu, i to za:

1. rješenje o potrebi izrade Elaborata procjene uticaja na životnu sredinu 20,00;

2. rješenje o obimu i sadržaju Elaborata o procjeni uticaja na životnu sredinu 20,00;

3. rješenje o davanju saglasnosti na Elaborat o procjeni uticaja na životnu sredinu 20,00.

**VIII TAKSE IZ KOMUNALNE OBLASTI**

Tarifni broj 17

Za rješenja kojim se odobrava postavljanje ili zamjena firme ili natpisa 10,00.

Tarifni broj 18

Za rješenje kojim se odobrava raskopavanje javnih površina (parkova, park šuma, otvorenih pijaca, rijeka i potoka, uličnih travnjaka i dr.) 20,00.

Tarifni broj 19

Za rješenje kojim se odobrava privremeno postavljanje ograde 20,00.

Tarifni broj 20

Za rješenje kojim se odobrava postavljanje urbanog mobilijara na javnim površinama-zaštitno ukrasnih stubića, zaštitne ograde, žardinjere, klupe, tende, suncobrani, rampe, oprema za dječja igrališta i sl 10,00.

Napomena: Taksu po ovom tarifnom broju ne plaćaju javne službe čiji je osnivač Opština.

Tarifni broj 21

Za rješenje kojim se odobrava postavljanje reklamnih i oglasnih panoa, uređaja i sl. na fasadama i krovovima objekta 40,00.

Tarifni broj 22

Za rješenje kojim se odobrava deponovanje građevinskog materijala na javnim površinama radi izvođenja radova 10,00.

Tarifni broj 23

Za rješenje kojim se određuje obilježavanje novootvorenih ulaza na stambenim, odnosno poslovnim zgradama 5,00.

Tarifni broj 24

Za davanje saglasnosti za upis u registar sakupljača, odnosno prevoznika otpada 20,00.

Tarifni broj 25

Za davanje saglasnosti na plan upravljanja građevinskim otpadom iz okvira nadležnosti organa lokalne uprave 20,00.

**IX TAKSE IZ OBLASTI POLJOPRIVREDE I VODOPRIVREDE**

Tarifni broj 26

Za izdavanje rješenja o utvrđivanju ispunjenosti uslova i načina ostvarivanja prava na vodu, i to:

- za rješenje o vodnim uslovima 50,00;

- za rješenje vodnoj saglasnosti 80,00;

- za rješenje o vodnoj dozvoli 150,00.

**X TAKSE IZ OBLASTI SAOBRAĆAJA**

Tarifni broj 27

Za rješenje kojim se izdaje licenca za obavljanje prevoza putnika i tereta 10,00.

Tarifni broj 28

Za rješenje kojim se odobrava vršenje vanrednog prevoza 5,00.

Tarifni broj 29

Za izdavanje saglasnosti za priključak prilaznog puta na opštinski i nekategorisani put u opštoj upotrebi 20,00.

Tarifni broj 30

Za izdavanje saglasnosti za postavljanje cjevovoda, vodovoda, kanalizacije, električnih, telefonskih i telegrafskih vodova na opštinskom i nekategorisanom putu u opštoj upotrebi 20,00

Tarifni broj 31

Za izdavanje saglasnosti za izgradnju komercijalnih objekata kojima je omogućen prilaz sa opštinskog i nekategorisanog puta u opštoj upotrebi 10,00.

Tarifni broj 32

Za rješenje kojim se odobrava raskopavanje javnih površina namijenjenih za saobraćaj vozila i pješaka (ulica, kolovoza, trotoara, staza, šetališta, trgova i dr.) 30,00.

Tarifni broj 33

Za rješenje kojim se odobrava postavljanje urbanog mobilijara (žardinjera, zaštitno-ukrasnih stubića, zaštitnih ograda, klupa, tendi, suncobrana, rampi i sl.) duž ulica, javnih parkirališta i garaža, autobuskih i taksi stajališta 10,00.

Tarifni broj 34

Za rješenje kojim se zatvara saobraćajnica zbog izvođenja radova na objektu pored saobraćajnice 10,00.

Tarifni broj 35

Za rješenja kojima se, u ulicama gdje se ne može odvijati saobraćaj za teretna i priključna vozila, odobrava saobraćaj samo za vozila kada vrše snabdijevanje maloprodajnih i ugostiteljskih objekata 10,00.

Tarifni broj 36

Za rješenja kojim se odobrava rezervisanje mjesta na parkingu 10,00.

Tarifni broj 37

Za rješenje kojim se odobrava građenje ili postavljanje privremene garaže ili privremenog parkirališta 20,00.

**X TAKSE IZ OBLASTI PREDUZETNIŠTVA**

Tarifni broj 38

Za rješenja kojim se odobrava obavljanje ugostiteljske djelatnosti u poslovnim prostorijama 30,00.

Tarifni broj 39

Za rješenja kojim se odobrava obavljanje ugostiteljske djelatnosti u privremenim objektima 20,00.

Tarifni broj 40

Za rješenja odobrava obavljanje ugostiteljskih djelatnosti u pokretnim privremenim objektima 10,00.

Tarifni broj 41

Za rješenja o kategorizaciji ugostiteljskog objekta:

- za restorane 30,00;

- za pružanje usluga smještaja fizičkih lica (soba, apartmana i kuća za odmor) 20,00.

Tarifni broj 42

Za rješenje kojim se odobrava produženje radnog vremena 10,00.

Tarifni broj 43

Za ovjeru knjige prigovora u objektima i prostorima u kojima se pružaju ugostiteljske i turističke usluge 5,00.

Tarifni broj 44

Za ovjeru knjige popisa domaćih i stranih gostiju koju vode ugostitelji koji pružaju usluge smještaja u ugostiteljskim objektima za smještaj 5,00.

Tarifni broj 45

Za ovjeru knjige popisa gostiju koju vode fizička lica koja pružaju usluge smještaja u domaćinstvu 5,00.

Tarifni broj 46

Za rješenja o obavljanju djelatnosti bez korišćenja poslovnih prostorija 10,00.

Tarifni broj 47

Za rješenje kojim se produžava odobrenje za rad 10,00.

Tarifni broj 48

Za rješenje kojim se odobrava prestanak obavljanja djelatnosti 5,00.

Tarifni broj 49

Za rješenje o obavljanju djelatnosti pružanja turističkih usluga na kupalištu 20.00.